घर-घर से कचरा उठाव के लिए दो एजेंसियों का चयन हर घर को देना होगा 60 रु
सुबह से 3 बजे तक नहीं चली माय गवर्नमेंट साइट
घर-घरसे कचरा उठाव के लिए नगर निगम ने एजेंसियों का चयन कर लिया है। शनिवार को स्थायी समिति की बैठक में इस पर चर्चा होगी। वहां से प्रस्ताव पारित होने के बाद सात मार्च को निगम बोर्ड की बैठक में इस पर अंतिम मुहर लगेगी। उम्मीद है कि 15 से 20 मार्च के बीच शहर के चार जोन में घर-घर से कचरा उठाव शुरू होगा। जनवरी के पहले हफ्ते से इस पर तैयारी चल रही है।
नगर निगम ने शुक्रवार को हुई बैठक में निस्का और पाथ्या एजेंसी का चयन किय। दोनों एजेंसियों को दो-दो जोन दिए जाएंगे। नूतन राजधानी अंचल उत्तरी और दक्षिणी, कंकड़बाग और बांकीपुर अंचल के लिए 10 एजेंसियों ने टेंडर डाला था। फरवरी के अंतिम हफ्ते में इनमें से चार एजेंसी को शॉर्टलिस्टेड किया गया था।
पटनासिटी के कारण पेच
इसबार पटना सिटी में किसी एजेंसी ने टेंडर नहीं डाला। दोबारा टेंडर की प्रक्रिया चल रही है। इसलिए निगम प्रशासन पहले चार जोन में कचरा उठाव शुरू करना चाहता है। पटना सिटी में योजना के शुरू किए बिना बाकी शहर में लागू होने पर स्थायी समिति और बोर्ड की बैठक में पहले भी सवाल उठते रहे हैं। हालांकि, पूरे शहर में एक दशक से बंद पड़ी योजना के बाद भी कंकड़बाग की कॉलोनियों में डोर-टू-डोर कचरा कलेक्शन जारी रहा है। इसी तरह एनसीसी अंचल के वार्ड दो में ट्रायल जारी है। अभी कचरा कलेक्शन के पैसे नहीं लिए जाते।
इस बार कचरा उठाव के लिए हर घर को 60 रुपए प्रति महीना देना होगा। नए प्रस्ताव के तहत एजेंसियों को ही लोगों से पैसे लेने हैं। इसे निगम के अकाउंट में जमा करना होगा। कलेक्शन जितना अधिक होगा, एजेंसियों को फायदा भी उतना ही अधिक होगा।
पटना | स्वच्छतासर्वेक्षण के बाद अब नगर निगम की सबसे बड़ी चुनौती स्मार्ट सिटी कॉम्पीटिशन है। माय गवर्नमेंट वेबसाइट पर कमेंट की परेशानी लगातार बढ़ती जा रही है। शुक्रवार को सुबह से सर्वर डाउन होने से कमेंट नहीं पोस्ट हुए। 3 बजे के बाद सर्वर कनेक्ट हुआ तो 1333 कमेंट आए। प्रतियोगिता के अब सिर्फ 22 दिन बचे हैं। सुझाव देने के लिए 16 दिन का समय शेष है। माय गवर्नमेंट पर आए कमेंट ही शहर की जागरुकता की जानकारी दे रहा है। शहरी विकास मंत्रालय ने पहले फेज के कम्पीटिशन में इसे ही सबसे बड़ा आधार माना था। सिटीजन इंगेजमेंट में पटना मार्च के पहले दिन से ही पुणे से ऊपर चल रहा है। 2 करोड़ लोग पटना स्मार्ट सिटी कॉन्सेप्ट से जुड़ चुके हैं। अस्तित्व एजेंसी ने 10 टीमों को ऑनलाइन कमेंट प्राप्त करने के लिए लगाया है।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva